《谢人送酒》
宋代·吕本中

他乡逢故人，已觉意气盛。得君双榼酒，起我终日病。

清如两龚双，气出徐邈圣。乃知无功乡，欲往有捷径。

一杯我已足，不必待历聘。扁舟下东阳，此计或未定。

尚欲寻旧盟，短拙恐未称。先生肯降临，时扫一室净。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。